pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. บันทึกเทปกล่าวอาเศียรวาท ถวายพระพรวันเฉลิมพระชนมพรรษาสมเด็จพระนางเจ้าสิริกิต์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในวโรกาสวันเฉลิมพระชนมพรรษา 12 สิง
วันจันทร์ที่ 23 กรกฎาคม 2561
ทส. บันทึกเทปกล่าวอาเศียรวาท ถวายพระพรวันเฉลิมพระชนมพรรษาสมเด็จพระนางเจ้าสิริกิต์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในวโรกาสวันเฉลิมพระชนมพรรษา 12 สิง
ทส. บันทึกเทปกล่าวอาเศียรวาท ถวายพระพรวันเฉลิมพระชนมพรรษาสมเด็จพระนางเจ้าสิริกิต์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในวโรกาสวันเฉลิมพระชนมพรรษา 12 สิงหาคม 2561
ทส. บันทึกเทปกล่าวอาเศียรวาท ถวายพระพรวันเฉลิมพระชนมพรรษาสมเด็จพระนางเจ้าสิริกิต์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในวโรกาสวันเฉลิมพระชนมพรรษา 12 สิงหาคม 2561
กระทรวงทรัพยากรธรรมชาติและสิ่งแวดล้อม ร่วมบันทึกเทปโทรทัศน์กล่าวอาเศียรวาทถวายพระพร วันเฉลิมพระชนมพรรษาสมเด็จพระนางเจ้าสิริกิต์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในวโรกาสมหามงคลเฉลิมพระชนมพรรษา 86 พรรษา 12 สิงหาคม 2561 เพื่อแสดงความจงรักภักดี และสํานึกในพระมหากรุณาธิคุณ ที่ทรงมีต่อพสกนิกรชาวไทย โดยวันนี้ (18 กรกฎาคม 2561) พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงในสังกัดกระทรวงฯ กล่าวอาเศียรวาทถวายพระพรฯ ณ สถานีวิทยุโทรทัศน์กองทัพบกช่อง 5 (ททบ.5)
รัฐบาลไทย-ข่าวทำเนียบรัฐบาล-รองนายกรัฐมนตรี หารือกับนายถัง อี้จวิน รองเลขาธิการพรรคคอมมิวนิสต์ มณฑลเจ้อเจียง
วันพฤหัสบดีที่ 28 กันยายน 2560
รองนายกรัฐมนตรี หารือกับนายถัง อี้จวิน รองเลขาธิการพรรคคอมมิวนิสต์ มณฑลเจ้อเจียง
รองนายกรัฐมนตรี หารือกับนายถัง อี้จวิน รองเลขาธิการพรรคคอมมิวนิสต์ มณฑลเจ้อเจียง
เมื่อวันเสาร์ที่ 23 กันยายน 2560 ณ เมืองหนิงโป มณฑลเจ้อเจียง สาธารณรัฐประชาชนจีน
พลเอก ธนะศักดิ์ ปฏิมาประกร รองนายกรัฐมนตรี หารือกับนายถัง อี้จวิน รองเลขาธิการพรรคคอมมิวนิสต์ มณฑลเจ้อเจียง โดยมีนายวีระ โรจน์พจนรัตน์ รัฐมนตรีว่าการกระทรวงวัฒนธรรม และคณะผู้แทนประเทศไทย ร่วมการหารือด้วย ภายหลังเสร็จสิ้นการหารือ รองนายกรัฐมนตรีและคณะ ร่วมงานเลี้ยงต้อนรับ ณ Ningbo Executive Council Center และเป็นประธานเปิดงาน Asia Arts Festival ครั้งที่ 15 ณ Cultural Square
รัฐบาลไทย-ข่าวทำเนียบรัฐบาล-นายกรัฐมนตรีตอบคำถามจากสื่อมวลชนกรณีการเปลี่ยนแปลงทางการเมืองในมาเลเซียกับการพูดคุยเพื่อสันติสุขในจังหวัดชายแดนภาคใต้
วันจันทร์ที่ 21 พฤษภาคม 2561
นายกรัฐมนตรีตอบคําถามจากสื่อมวลชนกรณีการเปลี่ยนแปลงทางการเมืองในมาเลเซียกับการพูดคุยเพื่อสันติสุขในจังหวัดชายแดนภาคใต้
นายกรัฐมนตรีตอบคําถามจากสื่อมวลชนกรณีการเปลี่ยนแปลงทางการเมืองในมาเลเซียกับการพูดคุยเพื่อสันติสุขในจังหวัดชายแดนภาคใต้
วันนี้ (15 พฤษภาคม 2561) เวลา 12.50 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี ตอบคําถามจากสื่อมวลชนภายหลังการประชุมคณะรัฐมนตรี กรณีการพูดคุยเพื่อสันติสุขในจังหวัดชายแดนภาคใต้ หลังการเปลี่ยนแปลงทางการเมืองในประเทศมาเลเซีย ว่า รัฐบาลจะยังคงประสานความร่วมมือกับรัฐบาลมาเลเซียในการดําเนินการพูดคุยเพื่อสันติสุขในจังหวัดชายแดนภาคใต้ต่อไป ซึ่งเป็นไปตามนโยบายของรัฐบาล และการสร้างการรับรู้กับต่างประเทศ โดยเฉพาะองค์กรด้านสิทธิมนุษยชนว่า ไทยได้มีการแก้ไขปัญหาดังกล่าวอย่างต่อเนื่อง โดยมีมาเลเซียเป็นผู้อํานวยความสะดวกในการพูดคุยเพื่อสันติสุขด้วย อย่างไรก็ตาม นายกรัฐมนตรียืนยันว่า การพูดคุยเพื่อสันติสุขจะต้องดําเนินการต่อไป เพราะถือว่าเป็นเรื่องของความมั่นคงในภูมิภาค
รัฐบาลไทย-ข่าวทำเนียบรัฐบาล- พิธีถวายราชสักการะและลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563
วันอังคารที่ 2 มิถุนายน 2563
พิธีถวายราชสักการะและลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีถวายราชสักการะและลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563 ชั้น 1 อาคารสํานักงานปลัดกระทรวงอุตสาหกรรม
วันนี้ (2 มิถุนายน 2563) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานในพิธีถวายราชสักการะและลงนามถวายพระพร สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2563 โดยมีผู้บริหารระดับสูงของกระทรวงอุตสาหกรรม ร่วมในพิธี ณ ห้องโถง ชั้น 1 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รมว.ดิจิทัลฯ นำขบวนคาราวาน “ดิจิทัลทรานส์ฟอร์เมชั่น สัญจร 2017” สู่พี่น้อง จ.ตรัง
วันพุธที่ 26 กรกฎาคม 2560
รมว.ดิจิทัลฯ นําขบวนคาราวาน “ดิจิทัลทรานส์ฟอร์เมชั่น สัญจร 2017” สู่พี่น้อง จ.ตรัง
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงาน “ดิจิทัลทรานส์ฟอร์เมชั่น สัญจร 2017” ที่จังหวัดตรัง เป็นจังหวัดที่ 5 ในจํานวน 12 จังหวัด ที่ขบวนคาราวานดังกล่าวจะเดินทางไปเผยแพร่ความรู้ด้านเทคโนโลยีดิจิทัล เพื่อให้ประชาชนได้รับทราบและปรับตัวสู่ยุคดิจิทัล โดยภายในงานได้เชิญวิทยากรชื่อดังมาให้ความรู้ในเรื่องของการทําตลาดออนไลน์ การสร้างเพจขายสินค้า และการใช้เครื่องมือดิจิทัลให้ทันโลกในปัจจุบัน พร้อมกันนี้ยังมีบูธนิทรรศการของหน่วยงานในสังกัดกระทรวงดิจิทัลฯ มาจัดแสดงและจัดกิจกรรมให้ประชาชนได้ร่วมสนุกและลุ้นรับของรางวัลมากมาย ซึ่งการจัดคาราวานดังกล่าวได้ให้ความสําคัญในการสร้างความรู้ความเข้าใจเรื่องเทคโนโลยีดิจิทัลที่ไม่ใช่เรื่องไกลตัวอีกต่อไป เนื่องจากอินเทอร์เน็ตเข้ามามีอิทธิพลในการใช้ชีวิตประจําวันของประชาชนเป็นอย่างมาก ทั้งนี้ ยังถือเป็นการเตรียมความพร้อมให้กับประชาชนเพื่อร่วมกันขับเคลื่อนเศรษฐกิจดิจิทัลและผลักดันเศรษฐกิจของประเทศให้มีความแข็งแกร่งในอนาคต เมื่อวันที่ 22 กรกฎาคม 2560 ณ ลานหน้าห้างสรรพสินค้าโรบินสัน จังหวัดตรัง
*******************************
รัฐบาลไทย-ข่าวทำเนียบรัฐบาล-สธ. กำหนด New Normal คนพิการเข้าถึงบริการฟื้นฟู [กระทรวงสาธารณสุข]
วันศุกร์ที่ 12 มิถุนายน 2563
สธ. กําหนด New Normal คนพิการเข้าถึงบริการฟื้นฟู [กระทรวงสาธารณสุข]
สธ. กําหนด New Normal คนพิการเข้าถึงบริการฟื้นฟู
กระทรวงสาธารณสุข ร่วมกับภาคีเครือข่ายสุขภาพ จัดทําแนวทางปฏิบัติสําหรับสถานพยาบาลในการ ปรับรูปแบบบริการฟื้นฟู เพื่อให้ผู้ป่วย คนพิการ และผู้สูงอายุ ได้รับบริการฟื้นฟูสมรรถภาพฐานชีวิตวิถีใหม่
วันนี้ (12 มิถุนายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวง สาธารณสุข จังหวัดนนทบุรี นายแพทย์ณัฐพงศ์ วงศ์วิวัฒน์ รองอธิบดีกรมการแพทย์ กล่าวว่า กระทรวงสาธารณสุขได้ปรับรูปแบบการจัดบริการฟื้นฟูสมรรถภาพฐานชีวิตวิถีใหม่ (New Normal) เพื่อให้ผู้ป่วย คนพิการ และผู้สูงอายุ เข้าถึงบริการฟื้นฟูสมรรถภาพ ลดความแออัด เพิ่มความปลอดภัยของผู้ป่วยและบุคลากรทางการแพทย์ โดยสถาบันสิรินธรเพื่อการฟื้นฟูสมรรถภาพทางการแพทย์แห่งชาติ กรมการแพทย์ ร่วมกับราชวิทยาลัยแพทย์เวชศาสตร์ ฟื้นฟูแห่งประเทศไทย สภากายภาพบําบัด สมาคมนักกิจรรมบําบัด/อาชีวบําบัดแห่งประเทศไทย สมาคมโสตสัมผัสวิทยาและการแก้ไขการพูดแห่งประเทศไทย สมาคมกายอุปกรณ์ไทย ผู้แทนโรงพยาบาลศูนย์/ โรงพยาบาลชุมชน สํานักงานหลักประกันสุขภาพแห่งชาติ และสํานักงานประกันสังคม จัดทําแนวทางปฏิบัติการสําหรับสถานพยาบาลในการปรับรูปแบบบริการฟื้นฟูในสถานการณ์การระบาดของโควิด 19 ให้สถานพยาบาลนําไปประยุกต์ใช้ตามความเหมาะสมของสถานพยาบาลแต่ละพื้นที่
นายแพทย์ณัฐพงศ์กล่าวต่อว่า แนวทางปฏิบัติประกอบด้วย 1.การใช้เทคโนโลยีคัดกรองก่อนมาถึงโรงพยาบาลและก่อนเข้ารับบริการฟื้นฟู 2.การจัดกลุ่ม คัดแยก จัดลําดับความสําคัญของผู้ป่วย โดยประเมินจากความจําเป็นของบริการฟื้นฟู และความเสี่ยงต่อการติดเชื้อ แบ่งเป็น กลุ่มที่จําเป็นต้องได้รับบริการฟื้นฟูที่สถานพยาบาล ได้แก่ โรคหลอดเลือดสมองในระยะทองคือ 6 เดือนแรก ผู้ป่วยมีอาการปวดรุนแรงหรือมีภาวะแทรกซ้อน และกลุ่มผู้สูงอายุ โรคกระดูกและกล้ามเนื้อที่อาการไม่เปลี่ยนแปลง ไม่จําเป็นต้องมาสถานพยาบาล 3.ตรวจหาเชื้อโควิด 19 สําหรับผู้ที่ความเสี่ยง เช่น มีปัญหาการกลืน และการขับเสมหะ 4.ปรับสภาพแวดล้อมในสถานพยาบาล โดยคํานึงถึงปัจจัยที่ส่งผลกระทบต่อการแพร่กระจายเชื้อ ได้แก่ การระบายอากาศ การจัดระยะห่างของที่นั่งรอคอย/ เตียงบําบัด ความสะอาดของอุปกรณ์ อาคารสถานที่ เป็นต้น 5.การนัดหมายล่วงหน้า ผ่านไลน์ โทรศัพท์ หรือเว็บไซต์
นอกจากนี้ ยังเพิ่มรูปแบบบริการฟื้นฟูเพื่อการเข้าถึง ได้แก่ การฟื้นฟูทางไกลด้วย VDO call (Tele-rehabilitation) การเยี่ยมบ้านให้คําแนะนําการฟื้นฟูโดยทีมสหสาขาวิชาชีพ การให้คําปรึกษาผ่านทางโทรศัพท์หรือเทคโนโลยีอื่น ๆ บริการส่งยาทางไปรษณีย์ โดยเฉพาะกลุ่มที่อาการคงที่ และสร้างระบบการส่งต่อผู้ป่วยที่จําเป็นในเครือข่ายสถานพยาบาล โดยมีสถาบันสิรินธรเพื่อการฟื้นฟูสมรรถภาพทางการแพทย์แห่งชาติ ซึ่งเป็นโรงพยาบาลฟื้นฟูระดับตติยภูมิ เป็นต้นแบบการดําเนินงาน
********************************* 12 มิถุนายน 2563
รัฐบาลไทย-ข่าวทำเนียบรัฐบาล-คณะกรรมการวัคซีนแห่งชาติ เร่งปรับกลไกการพิจารณาการนำวัคซีนใหม่ มาใช้ในแผนงานสร้างเสริมภูมิคุ้มกันโรค และเพื่อรองรับสถานการณ์โรคอุบัติใหม่/อุบัติซ้ำ
วันพฤหัสบดีที่ 13 กันยายน 2561
คณะกรรมการวัคซีนแห่งชาติ เร่งปรับกลไกการพิจารณาการนําวัคซีนใหม่ มาใช้ในแผนงานสร้างเสริมภูมิคุ้มกันโรค และเพื่อรองรับสถานการณ์โรคอุบัติใหม่/อุบัติซ้ํา
พลเอกฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมวัคซีนแห่งชาติ ครั้งที่ 4/2561
วันนี้ (13 กันยายน 2561 ) เวลา 09.00 น.ณ ห้องประชุม 301 ตึกบัญชาการ1 ทําเนียบรัฐบาล พลเอก ฉัตรชัย สาริกัลยะ รองนายกรัฐมนตรี เป็นประธานการประชุมคณะกรรมวัคซีนแห่งชาติ ครั้งที่ 4/2561 ร่วมกับหน่วยงานที่เกี่ยวข้อง
ที่ประชุมได้พิจารณา การปรับปรุงกลไกการพิจารณาการนําวัคซีนใหม่มาใช้ในแผนงานสร้างเสริมภูมิคุ้มกันโรค โครงการพัฒนาวัคซีนไข้สมองอักเสบเจอีชนิดเชื้อเป็นโดยใช้เทคโนโลยีพันธุวิศวกรรมภายใต้วาระแห่งชาติด้านวัคซีน และโครงการนําร่อง (Pilot project) การบูรณาการการบริหารจัดการวัคซีน การจัดซื้อและการสํารองวัคซีนรูปแบบใหม่ และปรับปรุงกลไกการพิจารณาการนําวัคซีนใหม่มาใช้ในแผนงานสร้างเสริมภูมิคุ้มกันโรค ตามที่กระทรวงสาธารณสุขเสนอ ซึ่งจะมีการทํางานร่วมกันของคณะอนุกรรมการสร้างเสริมภูมิคุ้มกันโรค ภายใต้คณะกรรมการวัคซีนแห่งชาติ และคณะอนุกรรมการภายใต้คณะกรรมการหลักประกันสุขภาพแห่งชาติ โดยมีคณะอนุกรรมการพัฒนาบัญชีวัคซีนหลักแห่งชาติ ภายใต้คณะกรรมการพัฒนาระบบยาแห่งชาติ เพื่อพิจารณานําวัคซีนมาใช้ทั้งในภาวะปกติและภาวะที่มีการระบาดของโรคอุบัติใหม่และอุบัติซ้ํา โดยทางเลือกใหม่นี้
พร้อมกันนี้ที่ประชุม รับทราบผลการดําเนินงานและสภาพปัญหาของโครงการพัฒนาวัคซีนไข้สมองอักเสบเจอีชนิดเชื้อเป็นโดยใช้เทคโนโลยีพันธุวิศวกรรมภายใต้วาระแห่งชาติด้านวัคซีน ซึ่งเป็นความร่วมมือระหว่างองค์การเภสัชกรรมและมหาวิทยาลัยมหิดล และได้ให้แนวทางในการแก้ปัญหา เพื่อให้เกิดการถ่ายทอดเทคโนโลยีด้านวัคซีนของประเทศ ซึ่งจะทําให้เกิดการต่อยอดการวิจัยพัฒนาสู่การผลิตในระดับอุตสาหกรรม และทําให้ประเทศไทยสามารถพึ่งตนเองและมีความมั่นคงด้านวัคซีน
สําหรับ ความคืบหน้าโครงการนําร่อง (Pilot project) การบูรณาการบริหารจัดการวัคซีน การจัดซื้อและการสํารองวัคซีนรูปแบบใหม่นั้น คณะทํางานดําเนินการโครงการนําร่องฯ ได้มีการประชุมทุกเดือน เพื่อให้หน่วยงานที่เกี่ยวข้องดําเนินการให้เป็นไปตามแผนที่กําหนด ทั้งการจัดซื้อร่วมกันแบบปีต่อปี (Pooled procurement) ตั้งแต่ปีงบประมาณ 2562 และการเตรียมการเพื่อการจัดซื้อวัคซีนบางชนิดแบบผูกพันงบประมาณหลายปี (Multi-year tender) ในปีงบประมาณ 2563 ซึ่งคณะกรรมการฯ ได้เห็นชอบ และมอบหมายให้สถาบันวัคซีนแห่งชาติ ร่วมกับ สํานักงานหลักประกันสุขภาพแห่งชาติ(สปสช.) และกระทรวงสาธารณสุข ดําเนินการขออนุมัติหลักการจาก ครม. ส่วนการจัดซื้อจากผู้ผลิตและ/หรือผู้นําเข้ามากกว่า 1 ราย (Multi-supplier) ในราคาเดียวกัน ให้สถาบันวัคซีนแห่งชาติเสนอต่อกรมบัญชีกลางเพื่อขอยกเว้นการดําเนินการตาม พ.ร.บ.การจัดซื้อจัดจ้างและการบริหารพัสดุภาครัฐ พ.ศ.2560 เพื่อลดปัญหาการขาดแคลนวัคซีน ซึ่งจะทําให้ประชาชนกลุ่มเป้าหมายได้รับการป้องกันโรคด้วยวัคซีนอย่างครอบคลุม
.....................................................
สํานักโฆษก
​
​
รัฐบาลไทย-ข่าวทำเนียบรัฐบาล-Work from home ดีต่อหน่วยงานอย่างไร ??
วันอังคารที่ 14 เมษายน 2563
Work from home ดีต่อหน่วยงานอย่างไร ??
ในสถานการณ์การแพร่ระบาดของเชื้อไวรัสโควิด-19 การทํางานที่บ้านจะมีผลดีต่อหน่วยงานอย่างไรบ้างนะ
หากเกิดการแพร่ระบาดของเชื้อไวรัสโควิด-19 แต่ทุกคนในบริษัทยังต้องเข้าทํางานที่หน่วยงาน เมื่อมีคนป่วยหนึ่งคน คนที่เหลือทั้งหมดก็ต้องกักตัวเฝ้าระวัง ทําให้งานสะดุดได้ แต่ถ้าหากทุกคนในบริษัทใช้วิธี "สลับกัน" มาทํางาน เป็น 2 กลุ่ม หากมีผู้ป่วยหนึ่งคนก็ไม่ต้องกักตัวทั้งหมดเพราะยังเหลืออีกกลุ่มหนึ่งที่สามารถทํางานได้ ทําให้งานไปต่อได้ นี่แหละเป็นข้อดีของการ Work from home ในสถานการณ์ดังกล่าว
รัฐบาลไทย-ข่าวทำเนียบรัฐบาล-กระทรวงดิจิทัลฯ จัดประชุมหารือผู้ทรงคุณวุฒิด้านไซเบอร์ เพื่อกำหนดแนวทางปฏิบัติ และกรอบมาตรฐานด้านการรักษาความมั่นคงปลอดภัยไซเบอร์ให้กับหน่วยงาน CII
วันอังคารที่ 25 กุมภาพันธ์ 2563
กระทรวงดิจิทัลฯ จัดประชุมหารือผู้ทรงคุณวุฒิด้านไซเบอร์ เพื่อกําหนดแนวทางปฏิบัติ และกรอบมาตรฐานด้านการรักษาความมั่นคงปลอดภัยไซเบอร์ให้กับหน่วยงาน CII
กระทรวงดิจิทัลฯ จัดประชุมหารือผู้ทรงคุณวุฒิด้านไซเบอร์ เพื่อกําหนดแนวทางปฏิบัติ และกรอบมาตรฐานด้านการรักษาความมั่นคงปลอดภัยไซเบอร์ให้กับหน่วยงาน CII
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม ในฐานะเลขาธิการคณะกรรมการการรักษาความมั่นคงปลอดภัยไซเบอร์แห่งชาติ เป็นประธานการประชุมร่วมกับผู้ทรงคุณวุฒิจากหน่วยงานต่างๆ เพื่อหารือร่วมกันในการพิจารณากําหนดแนวทางปฏิบัติและกรอบมาตรฐานด้านการรักษาความมั่นคงปลอดภัยไซเบอร์สําหรับหน่วยงานโครงสร้างพื้นฐานสําคัญทางสารสนเทศ (Critical Information Infrastructure : CII) ของประเทศ ในประเด็นปัจจัยและเกณฑ์คัดเลือกบริการที่สําคัญ (Critical Services) ของ CII แต่ละด้าน และหน่วยงานควบคุมหรือกํากับดูแล (Regulator) ของแต่ละบริการที่สําคัญเพื่อเตรียมเสนอคณะกรรมการกํากับดูแลด้านความมั่นคงปลอดภัยไซเบอร์ในโอกาสต่อไป เมื่อวันที่ 24 กุมภาพันธ์ 2563 ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
*****************
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงมหาดไทย ลงพื้นที่ติดตามการเตรียมการจัดทำน้ำอภิเษก และการดำเนินงาน ภารกิจสำคัญของกระทรวงมหาดไทยและนโยบายของรัฐบาลร่วมกับผู้ว่าราชการจังหวัด 14 จังหวัดภาคใต้
วันศุกร์ที่ 8 มีนาคม 2562
รัฐมนตรีว่าการกระทรวงมหาดไทย ลงพื้นที่ติดตามการเตรียมการจัดทําน้ําอภิเษก และการดําเนินงาน ภารกิจสําคัญของกระทรวงมหาดไทยและนโยบายของรัฐบาลร่วมกับผู้ว่าราชการจังหวัด 14 จังหวัดภาคใต้
รัฐมนตรีว่าการกระทรวงมหาดไทย ลงพื้นที่ติดตามการเตรียมการจัดทําน้ําอภิเษก และการดําเนินงาน
ภารกิจสําคัญของกระทรวงมหาดไทยและนโยบายของรัฐบาลร่วมกับผู้ว่าราชการจังหวัด 14 จังหวัดภาคใต้
วันนี้ (8 มี.ค. 62) เวลา 09.30 น. ที่ห้องประชุมศรีวิชัย ชั้น 5 ศาลากลางจังหวัดนครศรีธรรมราช
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เป็นประธานการประชุมหารือข้อราชการและติดตามการขับเคลื่อนการดําเนินงานตามนโยบายรัฐบาลและภารกิจสําคัญของกระทรวงมหาดไทยร่วมกับผู้ว่าราชการจังหวัดภาคใต้ 14 จังหวัด โดยมี นายฉัตรชัย พรหมเลิศ ปลัดกระทรวงมหาดไทย ผู้บริหารระดับสูงของกระทรวงมหาดไทย ผู้ว่าราชการจังหวัดภาคใต้ 14 จังหวัด และหัวหน้าส่วนราชการในพื้นที่ ร่วมประชุมหารือ
รัฐมนตรีว่าการกระทรวงมหาดไทย กล่าวว่า ในวันนี้เป็นการประชุมขับเคลื่อนและติดตามงานต่างๆ
มีเรื่องที่สําคัญ คือ พระราชพิธีบรมราชาภิเษก โดยกระทรวงมหาดไทยได้รับมอบหมายเรื่องการจัดนําอภิเษก ทางคณะผู้บริหารระดับสูงจึงได้เชิญผู้ว่าราชการจังหวัดทุกจังหวัดภาคใต้มา เพื่อติดตามและสอบถามความคืบหน้าและปัญหาอุปสรรคของการเตรียมการในเรื่องดังกล่าว เพื่อช่วยสนับสนุนจังหวัดในด้านต่างๆ และแก้ไขปัญหาที่อาจจะเกิดขึ้น เพื่อให้การดําเนินการจัดทําน้ําอภิเษกเป็นไปด้วยความเรียบร้อยและสมพระเกียรติ และติดตามการช่วยเหลือพี่น้องประชาชนที่ประสบอุทกภัยจากพายุปาปึก ซึ่ง พลเอก ประยุทธ์ จันทร์โอชา นายกรัฐมนตรี มีความห่วงใยเป็นอย่างมาก โดยในช่วงบ่ายจะได้ลงพื้นที่เพื่อพบปะและให้กําลังใจกับผู้ประสบภัย
จากนั้น ผู้ว่าราชการจังหวัดภาคใต้ทั้ง 14 จังหวัด ได้รายงานการเตรียมความพร้อมของการเตรียมแหล่งน้ําศักดิ์สิทธิ์ ทั้งด้านพิธีพลีกรรมตักน้ํา และด้านพิธีทําน้ําอภิเษก เป็นต้น โดยรัฐมนตรีว่าการกระทรวงมหาดไทย ได้กําชับในเรื่องการดําเนินการปรับภูมิทัศน์บริเวณแหล่งน้ําให้แล้วเสร็จภายในกลางเดือนมีนาคมนี้ และให้ดูแลบริเวณแหล่งน้ําให้มีความเรียบร้อย
ท้ายสุด รัฐมนตรีว่าการกระทรวงมหาดไทย ได้ติดตามการดําเนินงานเรื่องอื่นๆ เช่น โครงการจิตอาสาพระราชทาน 904 การฟื้นฟูและพัฒนาลําน้ํา คู คลองเพื่อสิ่งแวดล้อมและคุณภาพชีวิตของประชาชน การป้องกันและแก้ไขปัญหายาเสพติด การบริหารจัดการขยะมูลฝอย และการแก้ไขปัญหาน้ําเสีย การป้องกันและแก้ไขปัญหาภัยแล้ง และการสร้างการรับรู้สู่ชุมชน
รัฐบาลไทย-ข่าวทำเนียบรัฐบาล-ปลัด ก.อุตฯ นำทีมข้าราชการและเจ้าหน้าที่ เข้าร่วมชมงาน "อุ่นไอรัก คลายความหนาว สายน้ำแห่งรัตนโกสินทร์"
วันพุธที่ 9 มกราคม 2562
ปลัด ก.อุตฯ นําทีมข้าราชการและเจ้าหน้าที่ เข้าร่วมชมงาน "อุ่นไอรัก คลายความหนาว สายน้ําแห่งรัตนโกสินทร์"
นายพสุ โลหารชุน ปลัดกระทรวงอุตสาหกรรม พร้อมภริยา เข้าร่วมชมงาน "อุ่นไอรัก คลายความหนาว สายน้ําแห่งรัตนโกสินทร์" ณ บริเวณลานพระราชวังดุสิตและสนามเสือป่า
วันนี้ 9 มกราคม 2562 นายพสุ โลหารชุน ปลัดกระทรวงอุตสาหกรรม พร้อมภริยา นําคณะผู้บริหารข้าราชการและเจ้าหน้าที่กระทรวงอุตสาหกรรม กว่า 200 คน แต่งกายด้วยชุดผ้าไทยย้อนยุค เข้าร่วมชมงาน "อุ่นไอรัก คลายความหนาว สายน้ําแห่งรัตนโกสินทร์" ณ บริเวณลานพระราชวังดุสิตและสนามเสือป่า
รัฐบาลไทย-ข่าวทำเนียบรัฐบาล-แนวทางเตรียมความพร้อมจัดการศึกษา ก่อนเปิดภาคเรียนปี 2563
วันอาทิตย์ที่ 14 มิถุนายน 2563
แนวทางเตรียมความพร้อมจัดการศึกษา ก่อนเปิดภาคเรียนปี 2563
วันอังคารที่ 9 มิถุนายน 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแนวทางการเตรียมความพร้อมจัดการศึกษาขั้นพื้นฐาน ก่อนเปิดภาคเรียนปีการศึกษา 2563 โดยให้เริ่มนับเวลาเรียน ตั้งแต่วันที่ 1 ก.ค. 63 และนับรวมเวลาเรียนที่เปิดสอนชดเชยให้ครบตามโครงสร้างเวลาเรียน และให้อนุมัติการจบการศึกษา ภายในวันที่ 9 เม.ย. 64 กรณีนักเรียนมีผลการเรียนไม่สมบูรณ์ ให้สถานศึกษาสอนซ่อมเสริม ประเมินผลและอนุมัติจบการศึกษา ภายในวันที่ 15 พ.ค. 64 นอกจากนี้ยังเห็นชอบสนับสนุนค่าใช้จ่ายให้สถานศึกษาสามารถจัดการเรียนการสอนทางไกลในสถานการณ์การแพร่ระบาดของโรค COVID-19 เช่น ค่าใบงาน แบบฝึกหัด และค่าใช้จ่ายของครูและบุคลากรทางการศึกษา ที่ออกไปติดตาม ประเมินผล และเยี่ยมบ้านนักเรียน อีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การเปิดดำเนินการสถานที่และกิจกรรมต่างๆ
วันศุกร์ที่ 7 สิงหาคม 2563
การเปิดดําเนินการสถานที่และกิจกรรมต่างๆ
รายละเอียดดังนี้
1.การถ่ายทํารายการโทรทัศน์ ภาพยนตร์ และวิดีทัศน์ ที่เคยผ่อนคลายไว้ให้สามารถดําเนินกิจกรรมได้เพื่อประโยชน์ต่อเศรษฐกิจและการลงทุน
2.สถานที่ใช้เครื่องเล่นเป่าลม บ้านลม หรือที่มีลักษณะเดียวกันที่เป็นการติดตั้งแบบถาวร และได้รับการตรวจสอบรับรองตามกฎหมายว่าด้วยการควบคุมอาคารกําหนด
3.ให้ผู้ว่าราชการ กทม. หรือ ผู้ว่าราชการจังหวัดมีอํานาจในการอนุญาตให้สนามชนโคสนามชนไก่ หรือสนามแข่งขันอื่นในลักษณะเดียวกันที่อยู่ในเขตรับผิดชอบเปิดดําเนินการได้
มาตรการควบคุมหลัก
- มีจุดคัดกรอง
- มีจุดล้างมือ
- สวมหน้ากาก
- ทําความสะอาด
- เว้นระยะห่าง
- ควบคุมจํานวนผู้ร่วมกิจกรรม ผู้ไม่เกี่ยวข้องงดเข้าพื้นที่
- ลงทะเบียนผ่านแอพไทยชนะ หรือเขียนบันทึก
มาตรการเสริม
- มีระบบระบายอากาศที่ดี และทําความสะอาดสม่ําเสมอ
- จัดอาหารและเครื่องดื่มเป็นส่วนบุคคล
- แบ่งพื้นที่ถ่ายทํา/จัดกิจกรรมอย่างชัดเจน
- จัดทําระบบจองคิวออนไลน์และการพัฒนานวัตกรรม
รัฐบาลไทย-ข่าวทำเนียบรัฐบาล-สธ.เชิญชวนผู้ป่วยโรคเรื้อรังรักษาทางไกล ผ่านวิดีโอคอล [กระทรวงสาธารณสุข]
วันศุกร์ที่ 24 เมษายน 2563
สธ.เชิญชวนผู้ป่วยโรคเรื้อรังรักษาทางไกล ผ่านวิดีโอคอล [กระทรวงสาธารณสุข]
สธ.เชิญชวนผู้ป่วยโรคเรื้อรังรักษาทางไกล ผ่านวิดีโอคอล
กระทรวงสาธารณสุข เชิญชวนผู้ป่วยโรคเรื้อรังลงทะเบียนรักษาทางไกลผ่านระบบวิดีโอ ทางไลน์/ Skype และรับยาทางไปรษณีย์ นําร่องกลุ่มผู้ป่วยโรคเรื้อรังอาการคงที่ที่รักษาต่อเนื่องในโรงพยาบาล
วันนี้ (24 เมษายน 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จังหวัดนนทบุรี นายแพทย์ณัฐพงศ์ วงศ์วิวัฒน์ รองอธิบดีกรมการแพทย์ กล่าวว่า ในช่วงสถานการณ์ระบาดของโรคติดเชื้อไวรัสโคโรนา 2019 (โควิด 19) กรมการแพทย์ได้ปรับรูปแบบการจัดบริการทางการแพทย์ เพื่อลดความแออัดในโรงพยาบาล ลดการแพร่กระจายเชื้อ เป็นระบบบริการแบบใหม่ (New Normal Medical Services) ที่เป็นทางเลือกในการรับการรักษาต่อไป ซึ่งจะช่วยอํานวยความสะดวกแก่ผู้ป่วย ไม่ต้องเสียเวลาและค่าใช้จ่ายในการเดินทาง เพิ่มการเว้นระยะห่างทางสังคม (Social Distancing)
โดยโรงพยาบาลในสังกัดกรมการแพทย์ได้จัดระบบการรักษาทางไกลผ่านระบบวิดีโอ (Tele Consult/ Video call) และให้บริการส่งยาทางไปรษณีย์ทุกสิทธิการรักษา นําร่องในกลุ่มผู้ป่วยโรคเรื้อรัง อาทิ เบาหวาน ความดันโลหิตสูง มะเร็ง โรคทางระบบประสาท กระดูก ที่มีประวัติการรักษาที่โรงพยาบาลนั้นๆ ดําเนินการแล้ว 27 แห่งทั่วประเทศ ขณะนี้ เริ่มมีผู้รับการรักษาทางไกลผ่านระบบวิดีโอแล้ว 4,316 คน เฉลี่ย 200 คนต่อวัน และส่งยาทางไปรษณีย์ 6,717 คน เฉลี่ย 313 คนต่อวัน จะขยายบริการให้ครอบคลุมทุกสถานพยาบาลในสังกัดกระทรวงสาธารณสุข ทั้งแผนกและกลุ่มโรค เชื่อมโยงข้อมูลการรักษาระหว่างโรงพยาบาลและข้อมูลส่วนบุคคลของผู้ป่วย (Personal Health Record) พัฒนาไปสู่ระบบการส่งต่อและให้คําปรึกษาโดยผู้เชี่ยวชาญ (Consult)
นายแพทย์ณัฐพงศ์กล่าวต่อว่า ในการรับบริการ ผู้ป่วยโรคเรื้อรังลงทะเบียนห้องตรวจ เพื่อแจ้งความจํานงรักษาทางไกลในการรักษาครั้งต่อไป ซึ่งผู้ป่วยหรือญาติสามารถใช้ Smart phone ในการสื่อสารกับเจ้าหน้าที่ได้ ทางโรงพยาบาลจะพิจารณาจากประวัติการรักษาผู้ป่วย หากมีอาการทั่วไปดี ผลการตรวจล่าสุดคงที่ จะนัดวันและเวลาการรักษาทางไกลผ่านระบบวิดีโอ เพื่อรับการตรวจและปรึกษากับแพทย์ทางไลน์ หรือ Skype และส่งยาให้ทางไปรษณีย์ แต่หากผู้ป่วยรายใดมีอาการแย่ลง หรือเจ็บป่วยรุนแรงฉุกเฉินสามารถรับการรักษาที่ห้องฉุกเฉินได้ตลอด 24 ชั่วโมง
ทั้งนี้ ระบบบริการทางการแพทย์แบบใหม่ (New Normal Medical Services) เป็นระบบบริการใหม่ตามความจําเป็นของแต่ละบุคคล สนับสนุนการดูแลตนเองผ่าน Application และสื่อ มีระบบข้อมูลด้านสุขภาพและการส่งต่อผู้ป่วยที่เชื่อมโยงกัน นําระบบ IT มาใช้เพื่อให้เข้าถึงบริการง่ายขึ้น สะดวกรวดเร็วขึ้น อํานวยความสะดวกประชาชน อาทิ การตรวจทางห้องปฏิบัติการแบบ drive thru การรับยาร้านยาใกล้บ้าน การส่งยาทางไปรษณีย์ การปรึกษาทางไกล เป็นต้น มีการบริหารจัดการเตียงร่วมกันระหว่างหน่วยบริการ และเพิ่มประสิทธิภาพระบบการป้องกันการติดเชื้อในสถานพยาบาล
***************************************
24 เมษายน 2563
รัฐบาลไทย-ข่าวทำเนียบรัฐบาล-“นราพัฒน์” ชี้ มาตรฐาน GAP จะช่วยตอกย้ำคุณภาพและเพิ่มความมั่นใจแก่คู่ค้าทั้งในและต่างประเทศ
วันศุกร์ที่ 11 ตุลาคม 2562
“นราพัฒน์” ชี้ มาตรฐาน GAP จะช่วยตอกย้ําคุณภาพและเพิ่มความมั่นใจแก่คู่ค้าทั้งในและต่างประเทศ
“นราพัฒน์” ชี้ มาตรฐาน GAP จะช่วยตอกย้ําคุณภาพและเพิ่มความมั่นใจแก่คู่ค้าทั้งในและต่างประเทศ พร้อมรับฟังปัญหาการจัดการน้ําในพื้นที่
เมื่อช่วงเช้าวันที่ 11 ตุลาคม 2562 นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เข้าร่วมงาน “รวมพลังชาวสวนภาคตะวันออกเข้าสู่ระบบรับรองมาตรฐานการผลิตพืช GAP” ณ ลานขนถ่ายสินค้า องค์การบริหารส่วนจังหวัดจันทบุรี ย้ํามาตรฐาน GAP และ GMP จะส่งผลให้เกษตรกรชาวสวนผลไม้ส่งออกไปขายต่างประเทศได้มากขึ้น โดยเฉพาะกับประเทศจีน
ภาคตะวันออกเป็นแหล่งผลิตไม้ผลส่งออกไปยังต่างประเทศ เช่น ทุเรียน มังคุด ลําไย มะม่วงและกล้วยไข่ โดยมีจีนเป็นคู่ค้าหลัก แต่ตั้งแต่วันที่ 1 กรกฎาคม 2562 จีนได้เปลี่ยนแปลงโครงสร้างหน่วยงานที่รับผิดชอบการตรวจสอบสินค้านําเข้า เป็นทบวงการศุลกากรแห่งสาธารณรัฐประชาชนจีน หรือ GACC ทําให้มีความเข้มงวดเรื่องการนําเข้าผลไม้จากประเทศไทยมากขึ้น โดยมีข้อตกลงให้ทั้งสองฝ่ายแจ้งข้อมูลสวนและโรงคัดบรรจุผลไม้ ทําให้เกษตรกรชาวสวนผลไม้ภาคตะวันออกตื่นตัวกับการยื่นคําร้องขอรับรองแหล่งผลิต GAP และผู้ประกอบการต้องยื่นคําร้องการขอมาตรฐาน GMP
ที่สําคัญกว่าการยื่นคําร้องเพื่อขอรับรองมาตรฐาน GAP ของเกษตรกร หรือกลุ่มเกษตรกร คือความเข้าใจถึงการมีมาตรฐาน GAP ที่ประเทศคู่ค้าหลายประเทศให้ความสําคัญกับมาตรฐานความปลอดภัย และประเทศไทยเป็นประเทศส่งออกสินค้าเกษตร เกษตรกรไทยจึงจําเป็นต้องปรับตัวเพื่อให้ทันต่อการเปลี่ยนแปลงถึงกฏระเบียบด้านการนําเข้าของต่างประเทศ
“นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ขอให้หน่วยงานภาครัฐเร่งดําเนินการให้หน่วยงานที่เกี่ยวข้องขึ้นทะเบียนเกษตรกร และรับรองมาตรฐานการผลิตพืชตามมาตรฐาน GAP โดยกําหนดรูปแบบการดําเนินงานแบบ Fast track เพราะเป็นห่วงพี่น้องเกษตรกรให้ได้รับมาตรฐานอย่างครบถ้วน” นายนราพัฒน์ กล่าว
ทั้งนี้ นายนราพัฒน์กล่าวเพิ่มเติมว่า พี่น้องเกษตรกรต้องมองการตลาดนําการเกษตร ปลูกอะไรต้องเป็นตามความต้องการของตลาด โดยกระทรวงเกษตรฯกําลังเร่งหน่วยงานที่เกี่ยวข้องพัฒนาฐานข้อมูลให้ทันสมัย เพื่อจะได้เป็นประโยชน์ต่อการวิเคราะห์ สังเคราะห์ พยากรณ์การพัฒนาภาคการเกษตรในอนาคตต และปัจจัยพื้นฐานด้านการผลิต ได้แก่ แหล่งน้ํา ที่ดิน ความอุดมสมบูรณ์ของดิน องค์ความรู้ด้านการแปรรูป การตลาด ระบบขนส่งสินค้า เป็นต้น
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.แรงงาน บูรณาการอบรมคอมฯ เครือข่าย รองรับ Thailand 4.0
วันพุธที่ 21 มิถุนายน 2560
ก.แรงงาน บูรณาการอบรมคอมฯ เครือข่าย รองรับ Thailand 4.0
ก.แรงงาน บูรณาการอบรมคอมฯ เครือข่าย รองรับ Thailand 4.0
หม่อมหลวงปุณฑริก สมิติ ปลัดกระทรวงแรงงาน มอบหมายให้ นายสุทธิ สุโกศล ผู้ตรวจราชการกระทรวงแรงงาน เป็นประธานในพิธีเปิดโครงการบูรณาการอบรมด้านคอมพิวเตอร์และเครือข่าย เพื่อรองรับ Thailand 4.0 แก่ผู้เข้ารับการอบรมจากสํานักงานปลัดกระทรวงแรงงาน ทั้งส่วนกลางและส่วนภูมิภาค ณ ห้องอบรมคอมพิวเตอร์ ศูนย์พัฒนาและบริการเทคโนโลยีสารสนเทศ มหาวิทยาลัยราชภัฏพระนคร วันนี้ (21 มิถุนายน 2560)
โดยการอบรมด้านคอมพิวเตอร์และเครือข่าย มีจุดประสงค์เพื่อให้ผู้เข้ารับการอบรมนําความรู้ที่ได้ไปใช้ประโยชน์ในการทํางานและแก้ไขปัญหาเบื้องต้นได้อย่างรวดเร็ว รู้วิธีการนําเสนอข้อมูลผ่านทางเว็บไซต์ การดูแลแก้ไขเครื่องคอมพิวเตอร์ และระบบเครือข่ายได้เองเบื้องต้น เพื่อความรวดเร็วในการทํางาน รวมถึงการใช้งานอินเตอร์เน็ตได้อย่างปลอดภัยจากผู้ไม่ประสงค์ดี และถูกต้องตามพระราชบัญญัติว่าด้วยการกระทําความผิดเกี่ยวกับคอมพิวเตอร์
"ในการอบรมครั้งนี้เป็นการอบรมเพื่อรองรับการเปลี่ยนแปลงอย่างรวดเร็วและมีความผันผวนอย่างมากของโลก ผลกระทบจากเหตุการณ์ที่เกิดขึ้นในแต่ละประเทศทั่วโลก ทําให้ประเทศไทยต้องมีการปรับตัวและสร้างความเข้มแข็งในทุกๆด้าน ตั้งแต่ฐานราก และวางอนาคตอย่างมีทิศทางที่ชัดเจน เพื่อการนําพาประเทศไปสู่ Thailand 4.0 ซึ่งเป็นงานที่รัฐบาลให้ความสําคัญเป็นอย่างยิ่ง ในการพัฒนาทางด้านเทคโนโลยีสารสนเทศของกระทรวงแรงงาน จะทําให้ข้าราชการและเจ้าหน้าที่มีทักษะความรู้สามารถใช้เทคโนโลยีได้อย่างสร้างสรรค์ ตอบสนองยุทธศาสตร์ชาติ และรองรับ Thailand 4.0 ได้อย่างมีประสิทธิภาพ" นายสุทธิ กล่าวในท้ายสุด
+++++++++++++++++++
กองเผยแพร่และประชาสัมพันธ์
21 มิถุนายน 2560